માનવમિત્ર, અમદાવાદ : રાજ્યમાં ઘણાં સમયથી ખાનગી શાળાઓની તોતિંગ ફીને લઈને માથાકૂટ ચાલી રહી છે ત્યારે હવે શાળાઓએ વાલીઓને બાકીં રહેલી ફી ભરવા નોટીસ મોકલતા ભારે હોબાળો મચી ગયો છે. અમદાવાદની શાળાઓએ નોટીસ મોકલીને ૧૫ ફેબ્રુઆરી સુધી ફી ભરી જવા માટે વાલીઓને અનુરોધ કર્યો છે. જો કે સરકારની ફી સમીક્ષા સમિતિ સમક્ષ શાળાઓએ ૨૮ ફેબ્રુઆરી સુધી પોતાની પ્રોવિઝનલ ફીની વિગત જમા કરાવવાની રહેશે ત્યારબાદ તેના આધારે સુપ્રીમ કોર્ટ ફી નક્કી કરશે તે રીતે શાળાઓને ફી લેવી પડશે પરંતુ એ પ્રકિયા શરુ થઇ જ નથી તે પહેલાં શાળાઓએ ફી માટે નોટીસ મોકલી દીધી છે.